J

J ialah huruf kesepuluh dalam abjad Rumi, dan huruf terakhir yang ditambah dalam kalangan 26 huruf sepanjang sejarah pembangunan abjad tersebut.

Ia melambangkan bunyi konsonan letusan lelangit-gusi bersuara  diaturkan dalam sistem Ejaan yang Disempurnakan yang disetujui dua-dua pihak Malaysia dan Indonesia untuk bahasa-bahasa baku mereka pada tahun 1972. Sebelum itu, huruf ini digunakan dalam sistem-sistem ejaan Republik dan van Ophuijsen di Indonesia melambangkan malaran tak geser lelangit  yang digantikan seragam menggunakan huruf Y. Penutur di Malaysia cenderung menyebut huruf ini sebagai jei mengikut bahasa Inggeris ()"J", Oxford English Dictionary, 2nd edition (1989) "J" and "jay", Merriam-Webster's Third New International Dictionary of the English Language, Unabridged (1993) manakala penutur di Indonesia cenderung menyebut huruf ini sebagai "je" (jé, /dʒe/). 

 Sejarah 
J asalnya merupakan bentuk lain huruf I. Bentuk huruf kecil j digunakan pada Zaman Pertengahan untuk mengakhiri angka Rumi menggantikan i. Penggunaan secara mandiri mula menjadi-jadi dalam bahasa Jerman Pertengahan Tinggi.Mittelhochdeutsches Handwörterbuch von Matthias Lexer (1878) Petrus Ramus (m. 1572) menjadi orang pertama yang terang-terang membezakan I dan J sebagai perlambangan dua bunyi yang berbeza. Asalnya, kedua-dua huruf I dan J melambangkan , , dan ; tetapi bahasa-bahasa Romawi mengembangkan bunyi-bunyi baru (dari  dan ) yang menjadi bunyi-bunyi lambangan I dan J; oleh itu, J bahasa Inggeris (dari J bahasa Perancis, dan maka itu J bahasa Melayu) agak berbeza bunyinya dari .

Kesemua bahasa-bahasa Jermanik termasuk bahasa Belanda –kecuali bahasa Inggeris, Scots dan Luxembourg– menggunakan J untuk malaran tak geser lelangit ; begitu juga untuk bahasa Albania, dan bahasa-bahasa Ural dan Slavik yang memakai abjad Rumi, seperti bahasa Hungary, Finland, Estonia, Poland, Czech, dan Slovak. Sesetengah bahasa dalam famili-famili ini, seperti bahasa Serbia, turut menyerap J ke dalam huruf Cyril untuk tujuan yang sama. Oleh itulah, huruf kecilnya dipilih sebagai lambang fonetik IPA bagi  (seperti "y" dalam "ya").

Dalam bahasa Sepanyol, J melambangkan  (yang berkembang dari afrikat ), serupa dengan bunyi "h" atau "kh" Melayu. 

Dalam bahasa Perancis, Portugis dan Romania, huruf J asalnya berbunyi  tetapi kini berubah menjadi  (seperti dalam perkataan measure bahasa Inggeris).

Dalam bahasa Turki, Azerbaijan dan Tatar, huruf J sentiasa melambangkan .

"J" ialah satu-satunya huruf yang tiada dalam Jadual Berkala (namun Jl pernah digunakan untuk mewakili joliotium, dan J sendiri pernah dipakai untuk iodinLihat unsur kimia).

 Kod pengkomputeran 

Titik kodHuruf besarHuruf keciljUnikodU+004AU+006AASCIIPerpuluhan74106Perduaan0100101001101010EBCDIC209145

 Rujukan 

Kategori:Rumi